
లావోస్ మోషన్ పిక్చర్స్ పతాకంపై ఎస్తేర్ నొరున్హా, నోయల్ సీన్, శ్రీమంగం, అర్జున్ ఆనంద్ ప్రధాన పాత్రలు పోషిస్తోన్న పేరు పెట్టని చిత్రం షూటింగ్ పూర్తయింది. రాజమౌళి దగ్గర ‘మగధీర’, ‘మర్యాదరామన్న’, ‘ఈగ’ చిత్రాలకు అసిస్టెంట్గా పనిచేసిన క్రాంతికుమార్ వడ్లమూడి దర్శకుడిగా పరిచయమవుతున్నారు. సస్పెన్స్ థ్రిల్లర్గా రూపొందిన ఈ చిత్రంలో ప్రతి సన్నివేశం ఉత్కంఠను రేకెత్తిస్తుందని ఆయనన్నారు. మారుతున్న ప్రేక్షకుల అభిరుచులకు తగ్గట్లు వారి అంచనాలను అందుకుంటుందన్నారు. ప్రస్తుతం రీరికార్డింగ్, కలర్ గ్రేడింగ్, విజువల్ ఎఫెక్ట్స్ పనులు జరుగుతున్నాయని నిర్మాతల్లో ఒకరైన శ్రీరామ్ కందుకూరి తెలిపారు. త్వరలో టైటిల్ ప్రకటించి, నవంబర్లో చిత్రాన్ని విడుదల చేస్తామన్నారు. ‘టైమ్’ నాని, రవికిరణ్ రచనా సహకారం అందించిన ఈ చిత్రానికి సంగీతం: గీత పూనిక, ఛాయాగ్రహణం: చేతన్ మధురాంతకం, నిర్మాతలు: రామ్ కేతు, కృష్ణమోహన్, శ్రీరామ్ కందుకూరి, నరేన్ లేబాకు.

lavos moshan pictures pataakampai ester norunha, noyal sean, srimangam, arjun anand pradhaana paatralu pooshistoonna paeru pettani chitram shooting poortayindi. rajamouli daggara ‘magadheera’, ‘maryaadaraamanna’, ‘eega’ chitraalaku assistantga panichesina krantikumar vadlamoodi darsakudigaa parichayamavutunnaaru. suspens thrillerga roopondina ee chitramlo prati sannivesam utkantanu rekettistundani aayanannaru. maarutunna prekshakula abhiruchulaku taggatlu vaari anchanaalanu andukuntundannaru. prastutam rericarding, kalar grading, vijuval effects panulu jarugutunnaayani nirmaatallo okaraina sriram kandukuri telipaaru. twaralo titil prakatinchi, navambarlo chitraanni vidudala chestaamannaaru. ‘time’ naani, ravikiran rachana sahakaaram andinchina ee chitraaniki sangeetam: geetha poonika, chayagrahanam: chetan madhurantakam, nirmaatalu: ram ketu, krishnamohan, sriram kandukuri, naren lebaku.